**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№55**

***Решения по Протокол №55/ 23.03.2023 г. от заседание на Общински съвет Иваново, област Русе***

Д Н Е В Е Н Р Е Д

1. Предоставяне на информация за изпълнението на Общинските програми за насърчаване използването на енергията от възобновяемите източници и биогорива в община Иваново, за отчетната 2022 г.

 Вносител: Георги Миланов – Кмет на Община Иваново

 Докладна записка вх. № 84/ 27.02.2023 г.

2. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, представляващ урегулиран поземлен имот (УПИ) II-1018, кв. 106 по плана на с. Тръстеник, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 86/ 28.02.2023 г.

3. Отчет за изпълнението през 2022 г. на Програма за опазване на околната среда на Община Иваново за периода 2022-2028 г.

 Вносител: Георги Миланов – Кмет на Община Иваново

 Докладна записка вх. №91/ 01.03.2023 г.

4. Приемане на Отчет за изпълнение на Общинската програма за закрила на детето в Община Иваново за 2022 г.

Вносител: Мариян Драшков – Председател ОбС Иваново

Докладна записка вх. № 99/ 07.03.2023 г.

5. Приемане на Програма за закрила на детето в Община Иваново за 2023г.

Вносител: Мариян Драшков – Председател ОбС Иваново

Докладна записка вх. № 100/ 07.03.2023 г.

6. Одобряване на Годишен доклад за наблюдение на изпълнението за 2022 г. на План за интегрирано развитие на Община Иваново 2021-2027 г.

 Вносител: Георги Миланов – Кмет на Община Иваново

 Докладна записка вх. №110/ 09.03.2023 г.

7. Одобряване на подробен устройствен план – парцеларен план /ПУП-ПП/ на трасе за изграждане на довеждащ електропровод за присъединяване на фотоволтаична електрическа централа (ФЕЦ) 550 kW в ПИ с идентификатор 04981.41.90, местност “Над село“ по кадастралната карта и кадастралните регистри на с. Божичен, община Иваново, област Русе.

 Вносител: Георги Миланов – Кмет на Община Иваново

 Докладна записка вх. №111/ 09.03.2023 г.

8. Продажба на урегулиран поземлен имот (УПИ) XII-73 в кв.6 по регулационния план на с. Мечка, общ. Иваново, обл. Русе, на собственика на законно построените върху имота сгради.

Вносител: Георги Миланов – Кмет на Община Иваново

 Докладна записка вх. №114/ 10.03.2023 г.

9. Одобряване на задание и разрешаване за изработване на подробен устройствен план /ПУП/ – парцеларен план /ПП/ за кабелно трасе за поземлен имот (ПИ) с идентификатор 56397.135.143, местност „Затвора“ по кадастралната карта и кадастралните регистри на с. Пиргово, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. №116/ 13.03.2023 г.

10. Определяне на представител в извънредно общо събрание на акционерите на „Университетска многопрофилна болница за активно лечение „Канев” АД (УМБАЛ „Канев” АД).

Вносител: Георги Миланов – Кмет на Община Иваново

 Докладна записка вх. №117/ 13.03.2023 г.

11. Вземане на решение за провеждане на търг за отдаване под наем на част от имот – частна общинска собственост, находящ се в с. Щръклево, общ. Иваново, обл. Русе, м. „Дренето“.

 Вносител: Георги Миланов – Кмет на Община Иваново

 Докладна записка вх. №120/ 15.03.2023 г.

12. Определяне на разчети, условия и лимити за уреждане на бюджетни отношения за срока до приемане на бюджет за 2023 г. на Община Иваново, съобразно Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022г. и Закона за бюджета на Националната здравноосигурителна каса за 2022 г.

 Вносител: Георги Миланов – Кмет на Община Иваново

 Докладна записка вх. №121/ 15.03.2023 г.

13. Приемане на Анализ на потребностите от социални услуги на територията на община Иваново, които се финансират изцяло или частично от държавния бюджет и Предложение за планиране на социалните услуги на общинско и областно ниво.

Вносител: Георги Миланов – Кмет на Община Иваново

 Докладна записка вх. №127/ 20.03.2023 г.

14. Продажба на имот № 504.315 по плана на новообразуваните имоти по § 4 к, ал. 6 от ПЗР на ЗСПЗЗ за с. Пиргово, местност „Одяланика/ Капаклийка“, общ. Иваново, обл. Русе, на собственик на законно построена върху имота сграда.

 Вносител: Георги Миланов – Кмет на Община Иваново

 Докладна записка вх. №130/ 20.03.2023 г.

15. Приемане на бюджетна прогноза за периода 2024 - 2026 г.

 Вносител: Георги Миланов – Кмет на Община Иваново

 Докладна записка вх. №131/ 22.03.2023 г.

16. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№596

На основание чл. 21, ал. 1, т. 24 и ал. 2, във връзка с чл. 27, ал. 3 от ЗМСМА, Общински съвет Иваново РЕШИ:

**ПРИЕМА** Информация за изпълнението на Общински програми за насърчаване използването на енергия от възобновяеми източници и биогорива в община Иваново, за отчетната 2022 г.

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№597

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

1. **Дава съгласие** за обявяване на публичен търг за продажба на урегулиран поземлен имот (УПИ) II-1018, в кв. 106, с площ 530 кв. м., по регулационния план на с. Тръстеник, общ. Иваново, обл. Русе, одобрен със Заповед № 1720/14.12.1966 г. на ОбНС, при граници и съседи: север - улица, изток - УПИ XVII-1019, юг - УПИ III-1016, запад - УПИ I-1017, за имота е съставен **Акт за частна общинска собственост № 2458/ 15.11.2022 г.**, вписан в СВ – Русе с вх. рег. № 613/24.01.2023 г., под № 19, том 2, дело № 231, ДВР 603.

2. На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **2 590,00 лв. (две хиляди петстотин и деветдесет лева)** без ДДС, която се приема за начална цена при провеждане на публичния търг за продажба на имота.

3. **Определя** вида на търга – с тайно наддаване по чл. 74 от НРПУРИВОбС.

4. **Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Тръстеник, общ. Иваново, обл. Русе.

5. **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2023 г., раздел III.Г с имота по т. 1.

6. **Възлага** на Кмета на Общината след влизане в сила на решението да предприеме необходимите действия по изпълнението му.

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№598

На основание чл. 21, ал. 1, т. 24 и ал. 2, чл. 27, ал. 3 от ЗМСМА, във връзка с чл. 79, ал. 5 от ЗООС, Общински съвет Иваново РЕШИ:

**Приема** Отчет за 2022 г. на Програма за опазване на околната среда на Община Иваново за периода 2022-2028 г.

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№599

На основание чл.87, ал.1 от Правилника за организацията и дейността на общинския съвет, неговите комисии и взаимодействието му с общинската администрация /МАНДАТ 2019 - 2023 ГОДИНА/, чл.21, ал.1, т.24 и ал.2, във връзка с чл.27, ал.3 от ЗМСМА, Общински съвет Иваново РЕШИ:

**Приема** Отчет за изпълнение на Общинската програма за закрила на детето в Община Иваново за 2022 г.

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№600

На основание чл.3, ал.1 от Правилника за прилагане на Закона за закрила на детето, чл.87, ал.1 от Правилника за организацията и дейността на общинския съвет, неговите комисии и взаимодействието му с общинската администрация /МАНДАТ 2019 - 2023 ГОДИНА/, чл.21, ал.1, т.12 и ал.2, във връзка с чл.27, ал.3 от ЗМСМА, Общински съвет Иваново РЕШИ:

**Приема** Програма за закрила на детето в Община Иваново за 2023 г.

ПО ШЕСТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№601

На основание чл. 21, ал. 1, т. 23 и ал. 2, вр. с чл. 27, ал. 3 от ЗМСМА, и чл. 24, т. 4 от Закона за регионалното развитие вр. с чл. 72, ал. 3 от Правилника за прилагане на Закона за регионалното развитие, Общински съвет Иваново РЕШИ:

**Одобрява** Годишен доклад за наблюдение на изпълнението на План за интегрирано развитие на Община Иваново 2021-2027 г. за 2022 г.

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№602

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 129, ал. 1, във връзка със 110, ал. 1, т. 5 от Закона за устройство на територията /ЗУТ/, Общински съвет Иваново РЕШИ:

1. **Одобрява** подробен устройствен план – парцеларен план /ПУП-ПП/ на трасе за изграждане на довеждащ електропровод за присъединяване на фотоволтаична електрическа централа (ФЕЦ) 550 kW в ПИ с идентификатор 04981.41.90, местност “Над село“ по кадастралната карта и кадастралните регистри на с. Божичен, община Иваново, област Русе.

2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№603

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 3 и ал. 6 и чл. 41, ал. 2 от Закона за общинската собственост (ЗОС), чл. 52, ал. 1 и чл. 53, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** да бъде извършена продажба на урегулиран поземлен имот (УПИ) XII-73 в кв.6 по регулационния план на с. Мечка, общ. Иваново, обл. Русе, одобрен със Заповед № 100/10.05.1988 г. на ОбНС Иваново, с площ 537 кв.м., при граници и съседи: север – УПИ XIII-74, изток – УПИ IX-70 и УПИ X-71, юг – УПИ XI-72, запад – улица, предмет на АЧОС № 2493/01.02.2023 г., вписан в СВ-Русе с вх. рег. № 1036 от 03.02.2023 г., акт № 24, том 3, дело 450, със собственика на законно построените сгради върху имота.

**2. Определя** **продажна цена** на имота описан в т. 1, въз основа на пазарната оценка, изготвена от инж. Сия Михайлова – независим оценител на недвижими имоти, сертификат № 100100176/14.12.2009 г. на Камарата на независимите оцените в България в размер на **4 030,00 лв. (четири хиляди и тридесет лева)** без ДДС.

**3. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Мечка, общ. Иваново, обл. Русе.

**4.** **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2023 г.

**5. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 35, ал. 6 от Закона за общинската собственост и да предприеме необходимите действия по изпълнението му.

ПО ДЕВЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№604

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 124а, ал. 1, във връзка със 110, ал. 1, т. 5, чл. 125, ал. 2 и чл. 126, ал. 6, т. 1 от Закона за устройство на територията /ЗУТ/, Общински съвет Иваново РЕШИ:

 1. **Одобрява** задание и разрешава изработването на подробен устройствен план /ПУП/ – парцеларен план /ПП/ за кабелно трасе за поземлен имот (ПИ) с идентификатор 56397.135.143, местност „Затвора“ по кадастралната карта и кадастралните регистри на с. Пиргово, общ. Иваново, обл. Русе.

 2. **Дава предварително съгласие** за утвърждаване на трасето на Вариант 1, като по-кратък и икономически най-изгоден, тъй като преминаването през имоти друг вид дървопроизводителна гора е близо 52 метра по-късо от вариант 2 и не засяга имоти на частни физически лица.

 3. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО ДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№605

На основание чл. 21, ал. 1, т. 9 и т. 23 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация, Общински съвет Иваново РЕШИ:

**1. ОПРЕДЕЛЯ Георги Миланов** – кмет на Община Иваново, област Русе за представител на Община Иваново в извънредно общо събрание на акционерите на УМБАЛ „Канев” АД, което ще се проведе на **10.04.2023 г. (понеделник)** от **13.00 ч.** в конферентната зала на лечебното заведение, с адрес: гр. Русе, ул. „Независимост” № 2, а при липса на кворум – на **26.04.2023 г. (сряда)** от **13.00 ч.** на същото място и при същия дневен ред.

**2. ОПРЕДЕЛЯ Пламен Дончев** – заместник-кмет на Община Иваново, област Русе за представител на Община Иваново в извънредно общо събрание на акционерите на УМБАЛ „Канев” АД, което ще се проведе на **10.04.2023 г. (понеделник)** от **13.00 ч.** в конферентната зала на лечебното заведение, с адрес: гр. Русе, ул. „Независимост” № 2, а при липса на кворум – на **26.04.2023 г. (сряда)** от **13.00 ч.**, на същото място и при същия дневен ред, в случай, че представителят по т. 1 е възпрепятстван да участва в събранието.

**3**. **СЪГЛАСУВА** следната позиция на Община Иваново по точките от дневния ред на извънредно общо събрание на акционерите на УМБАЛ „Канев” АД на **10.04.2023 г. (понеделник)**, а при липса на кворум **–** на **26.04.2023 г. (сряда)** и **ОПРАВОМОЩАВА** представителя на Община Иваново дагласува проектите на решения по точките от дневния ред, както следва:

По т. 1 от дневния ред:

Да гласува „ЗА” вземане на решение по чл. 56, ал. 13 от Правилника за прилагане на Закона за публичните предприятия (ППЗПП) и т. 8 от Забележките към Приложение 2 „Показатели и критерии за определяне на балната оценка в публичните предприятия“ към чл. 56, ал. 2 от ППЗПП.

ПО ЕДИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№606

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 14, ал. 1 и ал. 2 от Закона за общинската собственост (ЗОС), чл. 68, ал. 1 от Наредба № 10 за реда на придобиване, управление и разпореждане с имоти и вещи - общинска собственост (НРПУРИВОбС), Общински съвет Иваново РЕШИ:

1. **Дава съгласие** за обявяване на публичен търг за отдаване под наем на част от недвижим имот - частна общинска собственост, представляваща: Незастроената част от поземлен имот с идентификатор 84049.166.399, с площ 9033 кв. м., целият с площ от 12 805 кв. м., по кадастралната карта и кадастралните регистри на с. Щръклево, общ. Иваново, обл. Русе, одобрени със Заповед № РД-18-770/30.10.2019 г. на изпълнителен директор на АГКК, местност „Дренето“, трайно предназначение на територията: урбанизирана, начин на трайно ползване: за друг вид производствен, складов обект, предмет на акт за частна общинска собственост № 2405/19.08.2022 г.

2. На основание чл. 68, ал. 1, т. 3 и чл. 32, ал. 3 от НРПУРИВОбС, **определя** първоначална годишна наемна цена, съгласно чл. 18, т. 2 от Наредба № 2 за базисните (начални) цени на обекти със стопанско и административно предназначение - общинска собственост (НБЦОСАПОбС) за имота по т. 1 в размер на 180,66 лв. без ДДС.

3. На основание чл. 68, ал. 1, т. 2 от НРПУРИВОбС **определя** вида на търга - с тайно наддаване по чл. 74 от НРПУРИВОбС.

4. На основание чл. 68, ал. 1, т. 5 от НРПУРИВОбС **определя** срок на договора за наем, които ще се сключи със спечелилия кандидат за 4 години.

5. **Дава съгласие** да бъде допълнен раздел ІІІ А от Програмата за управление и разпореждане с имоти общинска собственост на Общински съвет - Иваново, с горепосочения имот.

6. **Възлага** на кмета на Община Иваново след влизане в сила на решението да предприеме необходимите действия по изпълнението му.

ПО ДВАНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№607

На основание чл.21, ал.1, т.8 и т.23 във връзка с чл.27, ал.3 и ал.5, чл. 54 ал.1 и ал.2 от ЗМСМА, чл.10 от ПМС №7/2023 г. във връзка с чл.6, чл.7, чл.8, чл.9 и чл.10 от Закона за прилагане на разпоредби на Закона за държавния бюджет на РБ за 2022 г. и чл.60, ал.1 от АПК, Общински съвет Иваново РЕШИ:

1. За периода до приемане на Закона за държавния бюджет на Република България за 2023 г. и бюджета на Община Иваново, **одобрява** разчети, условия и лимити по бюджетните приходи и разходи, в т.ч. за държавно делегирани дейности, за местни дейности и за дофинансиране, както следва:

1.1. Разчет за разпределение на средствата от преходен остатък от 2022 г., които да бъдат разходвани през 2023, съгласно Приложение № 1;

1.2. Разчет за разпределение на средствата от целевата субсидия за капиталови разходи за 2023 г. на основание ФО-1/20.01.2023г. и ФО-2/20.01.2023г. на Министерството на финансите, съгласно Приложение № 2;

1.3. Разчет за капиталовите разходи, финансирани с приходи от постъпления от продажба на общински нефинансови активи и собствени средства, съгласно Приложение № 2;

1.4. Разчет за разходите за заплати през 2023 г.,без звената от системата на образованието, които прилагат системата на делегирани бюджети и определя:

1.4.1.Числеността на персонала по дейности, съгласно Приложение № 3

1.4.2. Разчет на средствата за заплати за 2023 г., съгласно Приложение № 3

1.5. Разчет за целеви разходи и субсидии, както следва за:

1.5.1. Членски внос – 12 500 лв.

1.5.2. Обезщетения и помощи по решение на Общински съвет - 10 000 лв.;

1.5.3. Субсидии за спортни клубове – 10 000 лв. в т.ч.

 - Сдружение „Общински спортен клуб „Ломеец“ – 5000 лв.

 - Футболен клуб „Атлетик“ – 5000 лв.

2. **Упълномощава** кмета на общината да определи и договори допълнителни условия по предоставянето и отчитането на целевите средства по т. 1.5.

3. **Утвърждава** списък на длъжностите и на лицата, които имат право на транспортни разходи за пътуване от местоживеенето до местоработата и обратно, съгласно Приложение № 4

ПО ТРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№608

На основание чл. 21, ал. 2, във връзка с чл. 21, ал. 1, т. т. 23, във връзка с чл. 17, ал. 1, т. 7 от Закона за местното самоуправление и местната администрация (ЗМСМА), във връзка с чл. 35, ал. 1 и ал. 2 от Закона за социалните услуги (ЗСУ) и чл. 37, ал. 1 и чл. 42, ал. 4 и чл. 43, ал. 2 от Наредбата за планирането на социалните услуги, и чл. 60 от Административнопроцесуалния кодекс (АПК), Общински съвет Иваново РЕШИ:

1. **Одобрява** Анализ на потребностите от социални услуги на общинско и областно ниво, които се финансират изцяло или частично от държавния бюджет.

2. **Одобрява** Предложение за планиране на социалните услуги на общинско и областно ниво, които се финансират изцяло или частично от държавния бюджет по чл. 41 от Наредбата за планирането на социалните услуги“

ПО ЧЕТИРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№609

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 3 и ал. 6 и чл. 41, ал. 2 от Закона за общинската собственост (ЗОС), чл. 52, ал. 1 и чл. 53, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** да бъде извършена продажба наимот № 504.315 с площ от 854 кв. м., по плана на новообразуваните имоти по § 4к, ал. 6 от ПЗР на ЗСПЗЗ за с. Пиргово, местност „Одяланика/ Капаклийка“, общ. Иваново, обл. Русе, одобрен със Заповед № 9500-361/30.06.2008 г. на Областен управител на област Русе, начин на трайно ползване: Вилна зона. Имотът е земя по „Параграф 4“ – застроен, при граници и съседи: № 504.313 – улица, имот № 504.316 – Параграф 4, имот № 504.321 – Параграф 4, имот № 504.322 – Параграф 4, имот № 504.314 – Параграф 4, предмет на Акт за частна общинска собственост № 2490/16.12.2019 г., на собственика на законно построена върху имота сграда.

**2. Определя** **продажна цена** на имота описан в т. 1, въз основа на пазарната оценка, изготвена от инж. Сия Михайлова – независим оценител на недвижими имоти, сертификат № 100100176/14.12.2009 г. на Камарата на независимите оценители в България в размер на **3 470,00 лв. (три хиляди четиристотин и седемдесет лева)** без ДДС.

**3. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Пиргово, общ. Иваново, обл. Русе.

**4. Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2023 г., в раздел III, буква Г.

**5. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 35, ал. 6 от Закона за общинската собственост и да предприеме необходимите действия по изпълнението му.

ПО ПЕТНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№610

На основание чл. 21, ал. 1, т. 6 и т. 12, чл. 21, ал. 2 във връзка с чл.27, ал.4 и ал.5 от Закона за местното самоуправление и местната администрация, чл. 83, ал. 2 от Закона за публичните финанси, чл. 27, ал. 2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане и отчитане на бюджета на община Иваново, във връзка с Решение на Министерски съвет № 70/ 2023 г. за бюджетната процедура за 2024 г. и писмо БЮ № 1 от 10.03.2023 г. на Министерство на финансите - Указания за подготовката и представянето на бюджетните прогнози на първостепенните разпоредители с бюджет за 2024-2026 г., Общински съвет Иваново ОДОБРЯВА:

1. Бюджетна прогноза за постъпленията от местни приходи и на разходите за местни дейности на община Иваново за периода 2023 – 2026 г. съгласно приложение № 1, неразделна част от настоящото решение.

2. Прогноза на показателите за поети ангажименти и за задължения за разходи за периода 2023 и 2024 г. на Община Иваново съгласно приложение № 2, неразделна част от настоящото решение.

3. Прогноза за общинския дълг, включително намеренията за поемане на нов дълг и разходите за лихви по него за периода 2024–2026 г. на Община Иваново съгласно приложение № 3, неразделна част от настоящото решение.